Šį dantų atkūrimo būdą vertėtų rinktis tada, kai pacientas yra netekęs vieno, kelių ar net visų dantų. Dantų implantacija yra pats pažangiausias būdas atkurti prarastus dantis – jų fiksavimui nėra reikalingi atraminiai dantys. Jei prarastus dantis nepavyksta atkurti per ilgą laiką, mažėja kaulinio audinio apimtis, o šalia esantys dantys pradeda krypti į prarastų dantų pusę. Ilgainiui tai atsiliepia ir paciento išvaizdai: skruostai tampa įdubę, smakras atrodo atsikišęs, ir t.t. Pacientas vizualiai atrodo senesnis nei yra iš tiesų, todėl prastėja jo psichologinė savijauta.